ฮั่งเส็งปิดเช้าลบ 33.52 จุด เหตุวิตกเศรษฐกิจสหรัฐ
ฮั่งเส็งปิดเช้าลบ 33.52 จุด เหตุวิตกเศรษฐกิจสหรัฐ
6 มิ.ย. 2559

ดัชนีฮั่งเส็งตลาดหุ้นฮ่องกงปิดเช้าปรับตัวลดลง โดยดัชนีฮั่งเส็งลดลง 33.52 จุด หรือ 0.16% ปิดภาคเช้าที่ 20,913.72 จุดเนื่องจากนักลงทุนวิตกกังวลเกี่ยวกับการขยายตัวของเศรษฐกิจสหรัฐ หลังสหรัฐเผยตัวเลขจ้างงานเดือนพ.ค.ที่เพิ่มขึ้นน้อยกว่าคาดการณ์
ทั้งนี้ กระทรวงแรงงานสหรัฐรายงานว่า ตัวเลขการจ้างงานนอกภาคเกษตรเพิ่มขึ้นเพียง 38,000 ตำแหน่งในเดือนพ.ค. ซึ่งเป็นระดับต่ำสุดนับตั้งแต่เดือนก.ย. 2553 ขณะที่นักวิเคราะห์คาดการณ์ก่อนหน้านี้ว่า การจ้างงานจะเพิ่มขึ้น 162,000 ตำแหน่งในเดือนพ.ค.